Φρύνων ο Αθηναίος

Ο Φρύνων ο Αθηναίος ήταν αρχαίος Έλληνας ολυμπιονίκης του παγκράτιου και στρατηγός που έζησε περί τον 7ο αιώνα π.Χ. 

Βιογραφικά στοιχεία
Ο Φρύνων ο Αθηναίος, γεννήθηκε στην Αθήνα πριν το 657 π.Χ. και το 636 π.Χ., κατά τη διάρκεια της 36ης Ολυμπιάδας ανακηρύχθηκε νικητής στο αγώνισμα του πεντάθλου κατά τη διάρκεια των Ολυμπιακών ΑγώνωνKarl Otfried Müller, The history and antiquities of the Doric race, London 1839, Murray (Robarts - University of Toronto). pp. 452–453 App. VI.. Την περίοδο 608 - 606 π.Χ. συμμετείχε ως στρατηγός των Αθηναίων στον πόλεμο εναντίον των Μυτιληναίων με κύριο σκοπό την κατοχή του Σιγείου της βορειοδυτικής Τρωάδας"Μεγάλη Ελληνική Εγκυκλοπαίδεια Δρανδάκη" τομ. ΚΔ΄, σελ. 231.. Προκειμένου να τελειώσει σύντομα η διένεξη, ο Φρύνων αποδέχθηκε την πρόσκληση σε μονομαχία του στρατηγού των Μυτιληναίων Πιττακού, ο οποίος υπήρξε ένας από τους επτά σοφούς της αρχαιότητας. 

Τελικά στη μονομαχία εκείνη ο Φρύνων σκοτώθηκε με τέχνασμα από τον Πιττακό με αποτέλεσμα οι Αθηναίοι να αποχωρήσουν αφού πρώτα παρέλαβαν το πτώμα του. Μετά την επιστροφή του εκστρατευτικού σώματος στην Αθήνα ακολούθησε η μεγαλοπρεπής ταφή του Φρύνωνα.

Στην Παντοδαπή Ιστορία του Ευσέβιου της Καισαρείας αναφέρεται λανθασμένα πως ήταν ο νικητής του σταδίου αντί του παγκρατίου, ενώ στην πραγματικότητα στο στάδιο νικητής ήταν ο Αρυτάμας.The Sicilian Colony Dates, Molly Miller, SUNY Press, 1970 - Greece, σελ. 97Greek and Roman Chronology: Calendars and Years in Classical Antiquity, Volume 1, Part 7, Alan Edouard Samuel, C.H.Beck, 1972, σελ. 200

Παραπομπές

Πηγές
"Μεγάλη Ελληνική Εγκυκλοπαίδεια Δρανδάκη" τομ.ΚΔ΄, σελ.231

Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Έλληνες στρατηγοί
Κατηγορία:Μυτιλήνη
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (7ος αιώνας π.Χ.)